Document ID: 32007R0733

UREDBA SVETA (ES) št. 733/2007
z dne 22. februarja 2007
v zvezi z izvajanjem Sporazuma med Evropsko skupnostjo in vlado Kanade o sklenitvi pogajanj na podlagi člena XXIV:6 GATT, o spremembah in dopolnitvah Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Uredba Sveta (EGS) št. 2658/87 (1) je uvedla nomenklaturo blaga, v nadaljevanju „kombinirana nomenklatura“, in določila konvencionalne stopnje dajatve skupne carinske tarife.
(2)
Svet je s Sklepom 2007/444/ES z dne 22. februarja 2007 o sklenitvi Sporazuma med Evropsko skupnostjo in vlado Kanade o sklenitvi pogajanj na podlagi člena XXIV:6 GATT (2) v imenu Skupnosti odobril Sporazum ter tako končal pogajanja, ki so se začela na podlagi člena XXIV:6 GATT 1994.
(3)
Zato je treba Uredbo (EGS) št. 2658/87 ustrezno spremeniti in dopolniti -
SPREJEL NASLEDNJO UREDBO:
Člen 1
V Prilogi 7 oddelka III tretjega dela Uredbe (EGS) št. 2658/87 (tarifne kvote STO, ki jih odprejo pristojni organi Skupnosti) se spremenijo tarifne kvote in dopolnijo količine, kakor je prikazano v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. avgusta 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. februarja 2007

Labels: 3
15
18